UVP TECHNICOM

Košická akadémia softvérového vývoja: Prezentácia zaverečných prác
2023-01-23 14:00 - 17:00 (Europe/Bratislava) | UVP TECHNICOM, Boženy Němcovej 5, Košice, Slovakia (Slovak Republic)

FASHIONMATCH 12.0 @MODEFABRIEK IN AMSTERDAM-RAI
2023-01-22 - 2023-01-23
Pozývame vás na 12. ročník kooperačného podujatia EU FashionMatch 12.0 @ Modefabriek, ktorý sa uskutoční v Amsterdame so zameraním na oblasť módy, textilu a recyklácie. Prihlášky do 19.1.2023.

Dátum konania: 22. – 23. 1. 2023Miesto konania: AmsterdamRegistrácia otvorená do: 19.1.2023Prihláška: https://fashionmatch-12thedition.b2match.io/signupWeb stránka podujatia: https://fashionmatch-12thedition.b2match.io/

Bezplatné stretnutie spája kupujúcich, agentov, spoločnosti/dizajnérov, dodávateľov, výrobcov, odborníkov, investorov a poskytovateľov (recyklačných a triediacich) služieb z mnohých krajín.

Pre koho je podujatie určené:

Módni návrhári/stylisti
Vznikajúce módne značky (odevy/módne doplnky), začínajúce podniky
Spoločnosti zaoberajúce sa výrobou textilu a doplnkov
Maloobchodníci, distribútori, obchodní zástupcovia, módne obchody
Platformy elektronického obchodu
PR agentúry, koučingoví, marketingoví a biznis konzultanti
Kupujúci/obchodní zástupcovia
Univerzity/Výskumné a vývojové inštitúcie hľadajúce nové partnerstvá
Spoločnosti pôsobiace v oblasti recyklácie (chemická a mechanická) a služieb triedenia
Poskytovatelia služieb

Prečo sa zúčastniť?
Využite svoju príležitosť a rozšírte svoju medzinárodnú módnu sieť. Zoznámte sa s potenciálnymi obchodnými partnermi alebo iniciujte cezhraničné kontakty a spoluprácu.
Zúčastnite sa vopred dohodnutých 30 minútových stretnutí v Modefabriek na jednom mieste s viacerými potenciálnymi partnermi. Pokiaľ ste vystavovateľom, zúčastniť sa môžete aj vy. Vaše stretnutia môžu byť presunuté do vášho stánku.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

DASATO ACADEMY Design thinking s Adamom Brockom
2023-01-21 09:00 - 15:00 | UVP TECHNICOM, Boženy Němcovej 5, Košice, Slovakia (Slovak Republic)
21.1.2023 sa uskutoční ďalšie stretnutie prvého ročníka DASATO Academy v Košickom kraji! Tentokrát bude venované téme zameranej na problematiku projektového riadenia.
Od septembra sa študenti a študentky každý piatok stretávajú na workshopoch v priestoroch Univerzitného vedeckého parku TECHNICOM na témy 21. storočia, pracujú na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie.

16. kolo súťaže startupov „Maš nápad?“
2023-01-20 10:00 - 13:00 | UVP TECHNICOM a online, Němcovej 5, Košice, Slovakia (Slovak Republic)
Univerzitný vedecký park TECHNICOM (UVP TECHNICOM) pri Technickej univerzite v Košiciach organizuje už 16. kolo súťaže inovatívnych nápadov a projektov s názvom „Máš nápad?“.
Súťaž vyhlasuje pravidelne každých 6 mesiacov rektor Technickej univerzity v Košiciach prostredníctvom UVP TECHNICOM.
Máte nápad, ktorý chcete ďalej rozvíjať? Je váš projekt v štádiu, kedy je pripravený na rýchly rast a potrebuje na to vhodné podmienky?
Majú priemyselný partneri záujem o výsledky Vašich výskumných aktivít? Mate záujem o komercializáciu výsledkov Vašich výskumných aktivít a neviete ako na to?
Ponúkame Vám možnosť zapojiť sa do súťaže inovatívnych nápadov, projektov a podnikateľských riešení. Každých 6 mesiacov prebieha výber nových startupov.
Účasť na súťaži je dostupná aj pre širokú verejnosť.
Prihlášky do 16. kola súťaže môžete zasielať do 15.01.2023.
Termín konania súťaže: 20.01.2023.

Prihláška do súťaže
Pre zapojenie sa do súťaže je potrebné vyplniť registračný formulár, ktorý nájdete v menu v časti „Ako sa zapojiť“.
Zapojiť sa môže akákoľvek fyzická osoba (alebo skupina osôb) alebo právnická osoba, prihlásené môžu byť aj projekty, ktoré sú ešte len v štádiu nápadu. Lokalita nehrá rolu – prihlásiť sa môže projekt z Košíc, Banskej Bystrice aj Bratislavy, z ktoréhokoľvek kúta Slovenska, a tiež zahraničné projekty.

Čo môžu startupy získať?
Vybrané projekty budú mať možnosť využívať motivačné a inkubačné prostredie UVP TECHNICOM a prostredníctvom špeciálneho akceleračného programu „naštartovať“ proces, ktorý podporí realizáciu ich inovatívnych myšlienok a pomôže premeniť myšlienku na komerčne využiteľného produktu alebo služby.
Startup centrum TUKE ponúka nádejným podnikateľom aj možnosť získať:

kancelárske priestory v modernej budove UVP TECHNICOM,
možnosť využitia potrebnej kapacity unikátnych odborných pracovísk, laboratórií a iných zariadení TUKE,

pomoc pri tvorbe podnikateľského plánu, získavaní partnerov, vyhľadávaní potenciálnych investorov, expertnú a mentorskú podporu,

Ako bude prebiehať posudzovanie projektov?
Projektové zámery budú posudzované odbornou komisiou. Po zhodnotení registrovaných projektov odbornou komisiou budú vybrané tímy pozvané na prezentáciu, ktorá sa uskutoční pred odbornou porotou dňa 20. januára 2023.
Hodnotiaca komisia súťaže na základe posúdenia úrovne rozvoja startupu môže navrhnúť jeho umiestnenie priamo do Inkubátora TUKE.
Viac informácií nájdete aj v časti FAQs (Frequently Asked Questions / Často kladené otázky).

Organizačné informácie
Účastník Startup centra podpisuje súhlas s Vnútorným poriadkom Startup centra. Je povinný priebežne prezentovať progres pri realizácii svojho projektového zámeru v 6 mesačných intervaloch. Úspešným absolventom pred-inkubačného pobytu v Startup centre TUKE bude ponúknutá možnosť inkubácie v priestoroch Inkubátora Technickej univerzity (v rámci UVP TECHNICOM).
Pripoj sa k ním aj Ty so svojim projektom!

Súťaž startupov je organizovaná v úzkej spolupráci s „innovlab“.

DASATO ACADEMY Prečo sa vrátiť z Oxfordu do Košíc? Diskusia s Jurajom Sabolom
2023-01-17 15:30 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
17.1.2023 sa uskutoční ďalšie stretnutie prvého ročníka DASATO Academy v Košickom kraji! Tentokrát bude venované téme zameranej na problematiku návratu študentov na Slovensko po absolvovaní štúdia v zahraničí.
Od septembra sa študenti a študentky každý piatok stretávajú na workshopoch v priestoroch Univerzitného vedeckého parku TECHNICOM na témy 21. storočia, pracujú na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie.

DASATO ACADEMY Design thinking s Adamom Brockom
2023-01-13 15:30 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
13.1.2023 sa uskutoční ďalšie stretnutie prvého ročníka DASATO Academy v Košickom kraji! Tentokrát bude venované téme zameranej na projekty riešené v spolupráci s verejným sektorom.
Od septembra sa študenti a študentky každý piatok stretávajú na workshopoch v priestoroch Univerzitného vedeckého parku TECHNICOM na témy 21. storočia, pracujú na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie.

HODNOTENIE POBYTU STARTUPOV v Startup centre UVP TECHNICOM
2023-01-13 10:00 - 13:00 | UVP TECHNICOM a online, Němcovej 5, Košice, Slovakia (Slovak Republic)
Dňa 13.1.2023 10.00 – 13.00 sa bude konať už v poradí 15. hodnotenie startupov, po absolvovaní ich 6 mesačného akceleračného programu v Startup centre UVP TECHNICOM.
Hodnotenie bude organizované v hybridnom mód (prezenčne – v priestoroch UVP TECHNICOM a on-line).
Hodnotenia sa zúčastnia všetky startupy Startup centra UVP TECHNICOM (tak startupy, ktoré v období január – jún 2021 absolvovali akceleračný program po prvý krát, ale aj startupy, ktoré absolvovali už opakovaný pobyt).
Pôsobenie startupov v Startup centre bude hodnotiť odborná komisia, ktorá na základe posúdenia úrovne rozvoja startupov môže navrhnúť ich umiestnenie do Inkubátora TUKE, kde budú mať možnosť absolvovať tzv. rastový program.
Hodnotenie pobytu startupov v Startup centre bude organizované v úzkej spolupráci s „innovlab“.
Startup centrum UVP TECHNICOM vzniklo v roku 2014 a je jedným z kľúčových komponentov ekosystému akcelerácie podnikania, transferu technológií a inovácií na TUKE v rámci štruktúry Univerzitného vedeckého parku TECHNICOM. Jeho cieľom je poskytnúť prostredie pre zabezpečenie akceleračného procesu pre vznik malých a stredných „Hi-Tech“ firiem („Start-up a Spin-off“ firiem) najmä na základe výsledkov výskumných a inovačných aktivít pracovísk TUKE.
Za krátke obdobie svojej činnosti, získali Startup centrum a Inkubátor dobré meno organizáciou aktivít na identifikáciu a podporu inovatívnych riešení a stali sa významným elementom inovačného potenciálu regiónu s celoslovenským dopadom. Od roku 2014 pôsobilo v Inkubátore viac 30 inovatívnych startupov.

Akceleračný program
2023-01-13 - 2023-06-28 | UVP TECHNICOM a online, Němcovej 5, Košice, Slovakia (Slovak Republic)
13.01.2023 – HODNOTENIE POBYTU STARTUPOV v Startup centre UVP TECHNICOM20.01.2023 – 16. kolo súťaže startupov08.02.2023 – Úvodné stretnutie startupov (16. akceleračný program)14.02.2023 – Pracovné stretnutie so startupmi16.02.2023 – Ako vybudovať zdravú a rozumnú firmu22.02.2023 – Validácia ideí22.02.2023 – Startup Connect01.03.2023 – Projektové riadenie08.03.2023 – Ochrana vynálezov a počítačových programov v podnikaní15.03.2023 – Motivačná prednáška úspešnej firmy22.03.2023 – Finančné zdroje pre startup a cash-flow28.03.2023 – Outfit, infit a komunikácia29.03.2023 – Biznis fórum29.03.2023 – Startup Connect04.04.2023 – Finančný trh05.04.2023 – Biznis model Canvas – praktické riešenie12.04.2023 – Na čo nesmeme zabudnúť pri budovaní svojej značky18.04.2023 – Účtovníctvo19.04.2023 – Getting things done26.04.2023 – Biznis fórum09.05.2023 – Typológia osobnosti10.05.2023 – Digitálny marketing na soc.sieťach24.05.2023 – Elevator Pitch31.05.2023 – Biznis fórum31.05.2023 – Startup Connect07.06.2023 – Prezentačné zručnosti14.06.2023 – Príprava na finálnu prezentáciu21.06.2023 – Ako si založiť firmu26.06.2023 – Súťaž startupov 17.kolo „Máš nápad„28.06.2023 – Prehodnotenie startupov28.06.2023 – Startup Connect

Výstava: MASS / New Media Transfer(no)
2023-01-12 - 2023-02-10 | UVP TECHNICOM, Boženy Němcovej 5, Košice, Slovakia (Slovak Republic)
Špecifická exhibícia s názvom „MASS / New Media Transfer(no)“, ktorá je aktuálne realizovaná vo výstavných priestoroch UVP Technicom v Košiciach, je výberom najnovších študentských prác z prostredia Ateliéru nových médií a Ateliéru fotografie na Fakulte umení TUKE. Výstava bola iniciovaná tímom FU TUKE na základe projektovej spolupráce s CVTI a UVP Technicom. „MASS / New Media Transfer(no)“ ponúka zámerne viac otáznikov, ako odpovedí, čím chce reagovať na základné princípy humanizmu, a to na pozadí prebiehajúcej technologickej éry. Je to predovšetkým pohľad súčasného mladého človeka – multimediálneho umelca hľadajúceho akési vlastné equilibrium, a to v celej šírke rozporuplností každodenného sveta.
Divák má možnosť vidieť rôznorodú škálu umeleckých projektov a koncepcií, ktoré sú možno na prvý pohľad „prototypmi“ surreálneho umeleckého univerza, no prezentujú tiež intenzívny záujem mladých autorov o aktuálne celospoločenské problémy. ,,Why Not a State One?“ je dielo ukrajinskej študentky Liubov Holubkyna, ktorá vo svojom zvukovom objekte naráža na podobnosti Ruského a Ukrajinského jazyka v kontexte prebiehajúceho vojenského konfliktu. Podobný spirit reprezentuje aj intermediálny objekt Alexa Káľavského, ktorý je funkčným DIY prototypom strelnej zbrane a podľa slov autora – „je nástrojom zhotoveným z vecí, ktoré možno nájsť v detskej izbe“. Autor funkčným spojením bežných praktických predmetov podčiarkuje tému človeka a jeho invenčnej (tiež infantilnej) hry. Takmer dystopickú predstavu poskytuje dielo „Inferno“ – autora Davida Kuriška, ktoré pozostáva z videa resp. 3D videosekvencií, ako aj série printov. Výsledkom je imerzívne digitálne dielo vytvorené vo VR prostredí. „Inferno“ aktualizuje a adaptuje klasické dielo literatúry v kontexte súčasného digitálneho jazyka.
V práci „What is a Human?“ sa autor Dominik Franko venuje civilizačným otázkam v korelácii s čoraz intenzívnejším vplyvom umelej inteligencie (AI) na ľudskú spoločnosť. Zobrazením potenciálnej biotechnologickej fúzie vyvstáva otázka, kde sa nachádzajú hranice medzi človekom a strojom. Vizuálnu inšpiráciu čerpá z diel ako „Ghost in the Shell“ alebo „Ex Machina“. Fraktálové vlastnosti DNA a spôsoby virtuálnej hybridizácie predstavuje dielo „Morfia“ od autora Ľuboša Oravca (Cassiopeus). Svoje dystopické scenáre už úspešne prezentoval aj na minuloročnom bienále v Benátkach v rámci medzinárodnej NFT platformy. Určitou animozitou ľudského vedomia sa zaoberá Barbora Mitzová. V diele, ktoré existuje až v momente, keď je videné, pojednáva o relativite existencie resp. samotného diela vôbec. Jemné mimikry intímneho zážitku ponúka dielo Tamary Trasoňovej, ktorá vo svojej interaktívnej inštalácii reflektuje fenomén „sviečky“. Objekt, ktorý nás sprevádza už storočia, a to v rôznych kontextoch a významoch.
„Z pravekých morí a lesov“ – je názov pre veľkoformátové dielo (fotografiu) Jakuba Bratského, kde sa zamýšľa nad ekologickým dopadom ľudskej činnosti. Autor reflektuje mikrosvet materiálov, ktoré ťažíme z prírody a následne z nich produkujeme predmety dennej spotreby. Martina Jarinová prezentuje čiastočný ready made v podobe autorskej „CD čítačky“. Pomocou tinkeringu a autorského kódu spracováva hodnoty RGB, ktoré sú transformované do zvukovej informácie, generované audio môže pôsobiť na diváka takmer transcendentálne. Originálny prístup k téme „biografickej archivácie“ zvolil Peter Uhrín, ktorý pomocou AI softvéru oživuje nájdené portréty, zároveň však otvára otázku autorstva, a to najmä z pohľadu obsahu a formy technologického diela.
Aktuálne prebiehajúca výstava zo série MASS – „New Media Transfer(no)“ – reflektuje predovšetkým vzťah technológií a multimediálneho umenia. Určité oslobodenie sa od tejto bipolárnej paradigmy môže divákovi napomôcť nielen pri objavovaní plurality širokého spektra z pohľadu súčasných kreatívnych prístupov, ale vie byť užitočná aj pri odhaľovaní nových tém, ako napríklad prototyping alebo DIY art v kontexte slovenskej media artovej tvorby. Otázka utilitárneho transferu autorských kreatívnych konceptov a open source technológií ostáva tak naďalej otvorená.

Martin Kudla, Richard Kitta / art directing
Fakulta umení TUKE

ROBOTICS FOR INSPECTION AND MAINTENANCE (RIMA)
2023-01-11 - 2023-01-12 | UVP TECHNICOM, Boženy Němcovej 5, Košice, Slovakia (Slovak Republic)
Projektové stretnutie
https://rimanetwork.eu/

Konferencia: Úvod do digitálneho vzdelávania
2022-12-19 13:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Vážené dámy a vážení páni,
dovoľte nám pozvať Vás na regionálnu konferenciu INTRO: Úvod do digitálneho vzdelávania, ktorá sa uskutoční dňa 19. decembra 2022 (pondelok) v čase 13:00 – 16:30 h. v priestoroch Univerzitného vedeckého parku TECHNICOM (Němcovej 5, Košice). Vstup je voľný.
Podujatie je určené pedagógom všetkých stupňov vzdelávania, študentom učiteľstva a širšej odbornej verejnosti v oblasti vzdelávania.
Konferencia je regionálnym diseminačným podujatím, ktoré zavŕši realizáciu európskeho projektu INTROduction to Digital Learning. Medzinárodná iniciatíva INTROduction to Digital Learning – Úvod do digitálneho vzdelávania, má za cieľ poskytnúť motiváciu a jednoduchý návod pre učiteľov, poskytovateľov vzdelávania a žiakov, ako pracovať s digitálnymi nástrojmi a ako ich integrovať do vzdelávacieho procesu. Do iniciatívy sú zapojení partneri z Portugalska, Poľska, Francúzska a Slovenska. V rámci projektu vznikli vzdelávacie materiály zamerané na dva tematické celky – „Ako sa učiť“ a „Ako učiť“ pomocou digitálnych nástrojov, ktoré pokrývajú spolu 18 tém spracovaných vo forme videí, podcastov a PDF dokumentov.
Partneri projektu si za LMS – systém riadenia výučby (learning management system) zvolili prostredie Facebook. Sociálna sieť poskytuje bezplatné a používateľsky dobre známe prostredie, ktoré umožňuje jednoduché zdieľanie obsahu v rôznych formátoch a ponúka priestor na vytvorenie online komunitu učiteľov a školiteľov.
Zámerom iniciatívy je aj do budúcna vytvoriť priestor, kde by si učitelia mohli vymieňať príklady dobrej praxe a zdieľať nadobudnuté skúsenosti. Materiály pre podporu digitálnej výučby sú vyhotovené v piatich jazykoch, a to v slovenčine, angličtine, francúzštine, poľštine a portugalčine.
Vzdelávacie materiály, záznamy z webinárov a metodika INTRO budú k dispozícii bezplatne s možnosťou ich kontinuálneho využívania v školách alebo organizáciách.
Okrem projektu INTRO budú na podujatí svoje aktivity prezentovať aj odborníci z oblasti tréningu digitálnych kompetencií, kyberbezpečnosti a boja proti dezinformáciám. Cieľom podujatia je informovať aktérov v digitálnom vzdelávaní o rôznorodých projektoch, do ktorých sa môžu zapojiť, z ktorých môžu čerpať informácie a vzdelávacie materiály, a ktorými sa môžu inšpirovať vo vlastnej praxi pri vzdelávaní.
V prípade záujmu účastníkom vystavíme potvrdenie o účasti na podujatí.

Konferencia bude organizovaná v hybridnom móde.
Link na pripojenie: https://video.nti.sk/live?241223FR7ZR8EO76
Napriek tomu by sme chceli privítať čo najväčší počet z Vás osobne v Košiciach.

Kontakt: Eva Butkovičová, TREXIMA Bratislava, s. r. o.,
butkovicova@trexima.sk, tel. 0945 505 761

DASATO ACADEMY Team leadership – tímová práca s Veronikou Miškech Fričovou z Karpatskej nadácie
2022-12-16 15:30 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
16.12.2022 sa uskutoční ďalšie stretnutie prvého ročníka DASATO Academy v Košickom kraji!
Od septembra sa študenti a študentky každý piatok stretávajú na workshopoch v priestoroch Univerzitného vedeckého parku TECHNICOM na témy 21. storočia, pracujú na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie.

Predstavenie vízie a ekosystému aliancie Ulysseus na obdobie 2023-2027
2022-12-16 10:30 - 14:30 | Online
V predvianočnom čase pripravuje naša aliancia Ulysseus open podujatie „Príspevok iniciatívy Európskych univerzít k Európskej stratégii pre univerzity, novej Európskej inovačnej agende a inováciami podporovanej regionálnej transformácii“, s cieľom prezentovať inovačný ekosystém aliancie, víziu pre pokračovanie projektu pre obdobie 2023 – 2027 a zároveň privítať medzi nami nových členov aliancie.

Podujatie bude prebiehať za účasti pozvaných hostí v Bruseli a bude prístupné aj pre online účastníkov. Radi by sme Vás týmto pozvali na online účasť na tomto podujatí:
Dátum konania: piatok 16. decembra 2022, 10:30 – 14:45
Registrácia účasti: https://ulysseus.eu/ulysseus-event-brussels-16th-december-2022-registration-invitees/
Linka na pripojenie: Informácie k pripojeniu dostanú zaregistrovaní účastníci v priebehu týždňa.

Online program:

10:30 Ulysseus ako európska univerzita pre občanov budúcnosti (Carmen Vargas, generálna koordinátorka aliancie)
11:00 Okrúhly stôl: Príspevok iniciatívy Európskych univerzít k Európskej stratégii pre univerzity a k novej Európskej inovačnej agende (moderuje Isidro Laso Ballesteros, poradca Komisárky pre inovácie, výskum, kultúru, vzdelávanie a mládež)
12:15 Prestávka
13:15 Okrúhly stôl Úloha univerzít v regionálnych inovačných ekosystémoch (moderuje Koen Jonkers, JRC)
14:30 Záver podujatia

Sme veľmi radi, že podujatie sa stane aj priestorom pre predstavenie nových členov aliancie Ulysseus (Univerzita v Münsteri a Univerzita Čierna Hora), čím sa počet univerzitných partnerov zvýši na osem. Oficiálna prezentácia nových členov sa udeje počas tlačovej konferencie, ktorá sa bude konať ráno, pred samotným podujatím, za účasti pozvaných hostí a novinárov.

O aliancii Ulysseus
Aliancia Ulysseus, jedná zo 44 európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty Aliancia vznikla v roku 2020 a jej členmi sú Univerzita v  Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Francúzsko), Technická univerzita v Košiciach, univerzita MCI | The Entrepreneurial School® (Rakúsko) a Univerzita aplikovaných vied Haaga-Helia (Fínsko). Aktuálne sa Ulysseus rozširuje o dvoch nových členov: Univerzitu v Münsteri (Nemecko) a Univerzitu Čierna Hora (Čierna Hora).
Ďalšie informácie o európskej univerzite Ulysseus: www.ulysseus.eu

Teamleader
2022-12-15 13:00 - 15:00 | Online
Počas prednášky sa pozrieme na to, prečo sú ľudia náš najcennejší kapitál, prejdeme si 5 úrovní líderstva, kde sa nachádzame a kam sa chceme dostať, ukážeme si rozdiel medzi manažmentom a líderstvom, DAC metódu líderstva, ako dostať z ľudí to najlepšie a neustále napredovať ako tím.

GREENET kooperačné podujatie pre výzvy Horizont Európa Klaster 5 - 2023
2022-12-15
Enterprise Europe Network v spolupráci s GREENET a kontaktnými bodmi programu Horizont Európa Klaster 5 organizujú 15. decembra 2022 virtuálne kooperačné podujatie zamerané na výzvy na predkladanie návrhov v roku 2023 z pracovného programu Klaster 5: Klíma, energia a mobilita. Prihlášky do 9. decembra 2022.
Dátum konania: 15. december 2022Miesto konania: on-lineRegistrácia otvorená do: 9. decembra 2022Prihláška: https://greenet-brokerage-event-2023.b2match.io/signupWeb stránka podujatia: https://greenet-brokerage-event-2023.b2match.io/

Hlavným cieľom podujatia je zhromaždiť všetky relevantné zainteresované strany, ktoré majú v úmysle požiadať o financovanie, podporiť rozvoj konzorcií a projektových nápadov.
Účastníci, ktorí hľadajú partnerov, budú mať možnosť prezentovať svoju vlastnú organizáciu a nápady na projekty 2 rôznymi spôsobmi:

Krátka ústna prezentácia (max. 4 minúty)
Bilaterálne stretnutia (max. 20 minút každé)

Kooperačné podujatie bude organizované vo virtuálnom režime. Prezentačné stretnutia aj bilaterálne stretnutia budú prebiehať online prostredníctvom platformy. Ďalšie podrobnosti nájdete v časti „How it works“.

Organizácia kooperačného podujatia:

Jednotlivé prezentácie od 13:10 do 15:00
Bilaterálne stretnutia od 15:10 do 17:30
Uzávierka žiadosti o stretnutie: 13. decembra

Pre koho je podujatie určené:
Podujatie je vhodné pre každého, kto sa zaujíma o pripravované témy Horizont Európa – Klaster 5:

univerzity
výskumné centrá
súkromné ​​​​spoločnosti (vrátane malých a stredných podnikov a veľkých spoločností)
obce
asociácie
verejné orgány/vládne organizácie
mimovládne organizácie
klastre, uzly
ostatné zainteresované strany v oblasti výskumu a vývoja

Podujatie sa zameriava na nasledujúce výzvy Horizont Európa Klaster 5 – 2023:

Klimatické vedy a reakcie na ne
Medziodvetvové riešenia pre zmenu klímy
Udržateľné, bezpečné a konkurencieschopné dodávky energie
Efektívne, udržateľné a inkluzívne využívanie energie
Čisté a konkurencieschopné riešenia pre všetky druhy dopravy
Bezpečná, odolná doprava a služby inteligentnej mobility pre cestujúcich a tovar

Účasť na podujatí je bezplatná, ale registrácia a aktivácia profilu sú povinné.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Informačný deň a Brokerage podujatie k výzvam na témy digitalizácia
2022-12-15 - 2022-12-16
V decembri sa otvárajú nové výzvy programu Horizont Európa, ktoré sa budú týkať tém digitalizácie. Vynikajúci spôsob, ako tieto výzvy naplno podchytiť, je urobiť si základný prehľad na infodni a zároveň sa zoznámiť s partnermi a konzorciami, ktoré sa do týchto výziev plánujú zapojiť. Presne takto bolo myslené podujatie Info Days 2022, Brokerage Cluster 4, Digital, ktoré sa uskutoční 15. a 16. decembra.

Kto sa môže zúčastniť?
Zástupcovia spoločností, univerzít a výskumných ústavov po celom svete pôsobiacich v sektore informačno-komunikačných technológií, ktorí majú záujem zdieľať nové nápady na projekty a nájsť partnerov na spoluprácu.

Prečo sa zúčastniť?
Pretože tu existuje vysoká šanca nájdenia si partnerov do projektu Horizont. Slovenské organizácie sa tohto typu podujatí stále zúčastňujú veľmi zriedka. A práve tí, ktorí sa brokerage podujatí zúčastňujú, ťažia z ich benefitov a sú o krok pred tými, ktorí sa o tieto podujatia nezaujímajú.

Hlavné témy
Pod programom Horizont Európa sa témam digitalizácia venuje Klaster 4, ktorý má názov Digitalizácia, Priemysel a Vesmír. Výzvy na najbližšie obdobie definuje Pracovný program pre roky 2023 a 2024, kde sú popísané aj súvisiace tzv. Destinácie.

Tieto destinácie majú nasledovný popis:

Destinácia 3: Svetovo vedúce dáta & výpočtové technológie (nesie označenie DATA)
Destinácia 4: Digitálne a vznikajúce technológie pre konkurencieschopnosť a vhodné pre Zelenú dohodu (EMERGING-TECHNOLOGIES)
Destinácia 6: Na človeka zameraný a etický rozvoj digitálnych a priemyselných technológií (HUMAN)

Pre lepšiu predstavu, tieto destinácie v sebe nesú oblasti, ako sú:

Artificial Intelligence
Big data & analytics
Blockchain and Cloud computing
Components and Systems
High Performance Computing
Interactive Technologies and Internet of Things
Language Technologies
Manufacturing
Micro-and Nanoeletronics
Next Generation Internet
Next Generation Media
Photonics and Robotics
Smart Networks & Services (5G, 6G)
Software technologies

Ako sa registrovať?
Ak chcete nadviazať kontakty zo zahraničia a rozbehnúť kvalitné medzinárodné projekty, zaregistrujte sa na platforme podujatia najneskôr do 16. decembra 2022.

Dôležité odkazy

Oficiálny web podujatia
Registrácia

Článok bol pripravený v spolupráci s portálom grantup.sk

Ako vypracovať marketingový list
2022-12-14 10:00 - 12:00 | Online
Obsah workshopu:
Cieľom workshopu je previesť účastníkov procesom tvorby marketingového listu/prezentácie vyvinutej technológie, ktorú je možné využiť pri hľadaní partnera z komerčnej sféry.
Po absolvovaní workshopu by účastníci mali byť schopní vytvoriť si marketingový list na prezentáciu svojich technológií na svojich pracoviskách.

Poznámka:
Podujatie bude neverejné, určené výhradne zamestnancom vedecko-výskumných inštitúcií.

Prednášajúci: Jaroslav Noskovič
Registrácia je dostupná do 13. decembra.

Vianoce v TECHNICOME
2022-12-13 14:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)

Ranná káva o grantoch pre podniky a startupy
2022-12-12 10:00
V Košiciach sa bude konať neformálne podujatie na tému granty pre podnikateľov a startupy. Uskutoční sa v Univerzitnom vedeckom parku Technicom v Košiciach ale každý účastník bude mať možnosť pripojiť sa alternatívne aj online. Cieľom je zrozumiteľná diskusia a zdieľanie praktických informácií o grantoch, ktoré sú vhodné pre podniky a startupy. Pilotné predvianočné stretnutie sa bude konať 12. decembra o 10:00 hod.
Čo bude témou podujatia?
Počas rannej kávy budú mať účastníci získať informácie o práve aktuálnych výzvach na financovanie projektov, ale aj to, pre koho a na aké projekty sú tieto príležitosti vhodné.
Okrem toho spoluorganizátor, ktorým je Slovenská inovačná a energetická agentúra (SIEA), predstaví detaily o Inovačných poukážkach Slovensko 3.0 a Kreatívnych vouchroch.
V neposlednom rade odborník z Technicomu prezradí informácie o kaskádových výzvach pod programom Horizont Európa, o výhodách takéhoto financovania a práve aktuálnych výzvach, do ktorých podniky a startupy môžu zapojiť.
K dispozícii vám budú
Juraj Petrík – projektový manažér Slovenskej inovačnej a energetickej agentúry v konzultačnom centre v Košiciach. Aktívne sa venuje národnému projektu inovujme.sk, v rámci ktorého poskytuje odborné inovačné poradenstvo.
Miro Janák – projektový manažér na Univerzitnom vedeckom parku Technicom. Venuje sa riadeniu kaskádových projektov a poskytuje konzultácie a usmernenie firmám a startupom v tejto oblasti.
Tomáš Pavlik – zakladateľ magazínu a podcastu grant UP, Národný kontaktný bod pre program Horizont Európa oblasť Digitalizácia a ďalšie.
Juraj Tury – projektový manažér Slovenskej inovačnej a energetickej agentúry v konzultačnom centre v Košiciach, ktorý pôsobí na Národnom projekte Podpora rozvoja kreatívneho priemyslu na Slovensku. Na projekte vytvor.me poskytuje konzultácie a odborné poradenstvo pre aktérov pôsobiacich v kreatívnom priemysle.
Organizátori podujatia
Okrem magazínu a podcastu grant UP sa na organizácii podujatia podieľa aj Enterprise Europe Network (EEN), Slovenská inovačná a energetická agentúra (SIEA) a UVP Technicom, Technická univerzita v Košiciach.
Miesto a čas
Podujatie sa bude konať v budove Technicomu v areáli Technickej univerzity v Košiciach na Nemcovej 5 v miestnosti 003 na prízemí. Káva a malé občerstvenie budú zabezpečené. Okrem osobnej účasti sa každý záujemca môže alternatívne pripojiť aj online.
Ranná káva o grantoch sa uskutoční v pondelok, 12. decembra 2022 o 10:00 hod.
Registrácia
Pre osobnú aj online účasť je potrebná registrácia na tomto odkaze.
Online účastníci obdržia pripájací link krátko pred samotným eventom.
Kontakt
een@uvptechnicom.sk, Tel. číslo: +421 55 602 3661, 0918 734 605

DASATO ACADEMY - Time management s Jakubom Szepesgyorkym
2022-12-09 15:30 - 18:00 | Praha, Praha, Czech Republic
9.12.2022 sa uskutoční ďalšie stretnutie prvého ročníka DASATO Academy v Košickom kraji! Tentokrát bude venované téme zameranej na problematiku efektívnej organizácie práce.
Od septembra sa študenti a študentky každý piatok stretávajú na workshopoch v priestoroch Univerzitného vedeckého parku TECHNICOM na témy 21. storočia, pracujú na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie.

Webinár - Ako transformovať firmu na firmu s exponenciálnym rastom
2022-12-09 10:00 - 12:00 | Online
Prečo niektoré firmy rastú 10x rýchlejšie, lacnejšie a efektívnejšie ako iné? Ste jednou z exponenciálne rastúcich firiem, alebo by ste takou chceli byť?
Inšpirujte sa exponenciálne rastúcimi spoločnosťami, ktoré sa stali kľúčovými hráčmi na trhu v tom svojom sektore. Nezáleží na tom, či ste malá, stredná alebo veľká firma, každá si v nich nájde inšpiráciu na zlepšenie.
Čo je exponenciálne rastúca organizácia/spoločnosť/firma?V podstate exponenciálne rastúca organizácia je taká spoločnosť/firma, ktorá rastie nadpriemernou rýchlosťou – až desaťkrát rýchlejšie ako porovnateľné spoločnosti v danom sektore – a dokáže to s podstatne menším množstvom zdrojov, s výrazne nižšími nákladmi aj nižším počtom ľudí a to predovšetkým vďaka novým formám organizácie a využívaniu nových, najmä digitálnych a prelomových technológií. Teda darí sa jej vďaka šikovnosti svojich ľudí, ktorí vedia využívať digitálne technológie a nie využívaním podvodníckych praktík.
Exponenciálne organizácie sú synonymom digitálnej transformácie a štvrtej priemyselnej revolúcie. Spoločnosti ako Amazon, Uber, Airbnb, WAZE, Spotify, TEDx, či Netflix dnes rastú na trhu exponenciálne, pričom začínali ako každý podnikateľ len s myšlienkou, ktorú spojili s aktuálnymi technológiami a využili prebytok na trhu (napr. Uber prebytok šoférov a áut, AirBnb prebytok prenajímateľných izieb a nehnuteľností).
Enterprise Europe Network pri UVP TECHNICOM Vás pozýva v rámci akadémie vnútrofiremného rastu Ako NALADIŤ firmu na RAST a pracovať MENEJ na školenie s tematikou Ako transformovať firmu na firmu s exponenciálnym rastom.
Termín a miesto konania 9.12.2022 on-line, odkaz na pripojenie bude zaslaný na vami uvedený email pri registrácii
Program:

10:00 – 12:00

(Ne)predvídateľná exponencialita vo firmách

Technológie menia svet a podnikateľské modely

6 dimenzií technologickej disrupcie

11 charakteristík exponenciálne rastúcich firiem a organizácií

ExO Canvas, ExO Sprint, nové (business) podnikateľské modely

O lektorkeMária Radvanská sa venuje poradenstvu a rozvoju podnikateľských subjektov takmer 20 rokov. Je prvou a jedinou medzinárodne certifikovanou ExO ambasádorkou (ambasádorkou pre exponenciálne rastúce organizácie). Identifikuje bariéry rozvoja a pomáha podnikateľom nájsť cestu ako ich prekonať. Od firiem však očakáva aktívny prístup, pretože len v úzkej súčinnosti ľudí danej firmy a s podporou vedenia je možné aj zdanlivo nemožné. Ľudia sú zárukou toho, že zmena bude trvalá. Najviac ju inšpiruje výrok – čo firma nedokáže, ľudia zvládnu.
Cieľová skupinaAkadémia vnútrofiremného rastu je určená predovšetkým majiteľom a výkonným riaditeľom firiem, ako aj manažérom či riadiacim pracovníkom s rozhodovacími právomocami, ktorí majú ambíciu pomôcť firme výrazne rásť. Rozhodnutie pre RAST je strategickým rozhodnutím a firmu je potrebné na neho dôkladne naladiť. Pri správnom naladení bude majiteľ pracovať oveľa menej a získa viac času pre seba, rodinu, svoje koníčky.
PrihláškaPrihlásiť sa je možné vyplnením on-line prihlášky do 9.12.2022, 8:00 hod.
Kontakteen@uvptechnicom.sk, Tel. číslo: +421 55 602 3661, 0918 734 605

Granty a programy na podporu startupov a začínajúcich podnikateľov
2022-12-08 10:00 - 11:30 | Online
Bezplatný webinár je zameraný na možnosti financovania startupov a začínajúcich podnikateľov. Zistite viac o nástrojoch programu Horizont Európa, možnostiach kaskádového financovania ale aj o tom, akú podporu môžu získať startupy z eurofondov a Plánu obnovy v najbližších rokoch.

Možnosti financovania vesmírneho výskumu a inovácií v rámci EÚ
2022-12-08 09:00 - 12:30 | Online
Národná kancelária Horizontu a Slovenská vesmírna kancelária vás pozývajú dňa 8. decembra 2022 na webinár zameraný na predstavenie výskumno-inovačných príležitostí pre vesmírny sektor. Webinár s názvom „Možnosti financovania vesmírneho výskumu a inovácií v rámci EÚ“ môžete sledovať od 09.00 – 12.30 hod. online.
Cieľovou skupinou webinára sú podniky, inovátori a výskumníci, ktorí majú záujem o účasť na výskumno-inovačných aktivitách v oblasti Vesmír. Webinár môže zaujať aj podniky a inovátorov, ktorí po prvýkrát zvažujú aplikovať svoje inovácie aj do tejto oblasti.
Text prevzatý a viac informácií na eraportal.sk.

European Logistics Innovation Day 2022
2022-12-08 - 2022-12-09
V dňoch 8.-9.12.2022 sa uskutoční hybridné kooperačné podujatie European Logistics Innovation Day 2022 so zameraním na oblasť dronov a robotiky, udržateľnej logistiky a dodávateľského reťazca. Prihlášky do 9. decembra 2022.

Dátum konania: 8.-9. december 2022Miesto konania: on-lineRegistrácia otvorená do: 9. decembra 2022Prihláška: https://european-logistics-innovation-day-2022.b2match.io/signupWeb stránka podujatia: https://european-logistics-innovation-day-2022.b2match.io/home

Cieľom tretieho ročníka European Logistics Innovation Day 2022 je vyzdvihnúť inovácie pre logistiku a dodávateľské reťazce.
Zistite, ktoré inovácie budú formovať budúcnosť odvetvia. Zažite inšpiratívne prezentácie na rôzne témy a stretnite sa s atraktívnymi startupmi, zaujímavými spoločnosťami a investormi počas osobných stretnutí prostredníctvom b2match platformy.

Zameranie podujatia:

Drony a Robotika
Udržateľná logistika
Odolnosť dodávateľského reťazca

Podujatie je bezplatné, ale registrácia a aktivácia profilu je povinná.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Elevator Pitch
2022-12-07 13:00 - 15:00 | UVP TECHNICOM a online, Němcovej 5, Košice, Slovakia (Slovak Republic)
Elevator Pitch, v preklade “výťahový prejav” je krátky, pôsobivý spôsob predstavenia startupu /projektu alebo seba a to verbálne.

Dokážete to do minúty? Do 30 sekúnd? A jednou vetou?
Pre startupy a podnikateľov je skvelý elevator pitch nevyhnutnosťou. Príležitosť okolo nás často len prechádza a nezastavuje. Na chopenie sa príležitosti máme niekedy len pár sekúnd a štastie praje pripraveným.
Príďte sa naučiť ako sa to dá.

Lektor: Lenka Hlinková

Národný informačný webinár k EOSC
2022-12-07 10:00 - 12:00 | Online
Dňa 7. decembra 2022 sa v čase od 10:00 do 12:00 uskutoční webinár zameraný na iniciatívu Eúropskeho cloudu pre otvorenú vedu, ako i na ďalšie témy súvisiace s princípmi otvorenej vedy.
Zameranie webinára

Oboznámenie sa s princípmi celoeurópskej iniciatívy EOSC, jeho štruktúrou, ako i s aktuálnym stavom vývoja Európskeho cloudu pre otvorenú vedu.
Predstavenie Národného plánu pre otvorenú vedu a Akčného plánu.
Poukázanie na FAIR dáta ako dôležitého prvku vo vedeckej a publikačnej práci.
Praktický návod na vypracovanie Data Management Plan.
Predstavenie aktuálnych výziev programu Horizont Európa, ktoré sú relevantné pre výskumné dáta a dátové infraštruktúry.

Text prevzatý a viac informácií na eraportal.sk.

Biznis fórum startupov
2022-12-06 14:00 - 16:00 | UVP TECHNICOM, Boženy Němcovej 5, Košice, Slovakia (Slovak Republic)
Biznis fórum startupov – priebežné hodnotenie pobytu v Startup Centre TUKE

Hodnotenie je zamerané na analýzu aktuálneho stavu rozvoja startupu a je povinnou súčasťou programu pobytu Startup Centra TUKE. Každý startup bude mať na prezentáciu 10 minút.
Po každej prezentácii bude nasledovať analytické hodnotenie stavu rozvoja startupov zo strany expertov a hosti.

Prezentáciu prosím zamerajte na:

krátku charakteristiku startupu, aktuálne zloženie, úlohy členov startupu
analýzu rozvoja startupu – progres za posledných 3-6 mesiacov
úroveň pripravenosti pre trh
marketing produktu
aktuálne riešené úlohy a plán ďalšieho rozvoja

Prosím každého člena startupu, ktorý sa plánuje zúčastniť aby sa registroval.
V rámci programu stretnutia vystúpia aj tieto startupy:

DOBRÁ FARMA
POBEDA
NOBILL
Smart Cherry Stack
Sigred
Weelet.io (Truide)

Mikulášska KVAPKA KRVI
2022-12-06 07:30 - 11:30 | UVP TECHNICOM, Boženy Němcovej 5, Košice, Slovakia (Slovak Republic)
Ako sa pripraviť na darovanie krvi zistite tu.

15 MINÚT A ZACHRÁNIŠ ŽIVOT

Pri príležitosti sviatku sv. Mikuláša má Nemocnica AGEL, Košice-Šaca a UVP TECHNICOM malý darček pre každého darcu krvi. Tešíme sa na vás!

Electric energy matchmaking Forum pre podporu Ukrainy
2022-12-05 - 2023-01-31
Enterprise Europe Network v spolupráci s klastrami EÚ, s podporou Európskej komisie a EISMEA a pod patronátom Ministerstva energetiky Ukrajiny a Ministerstva zahraničných vecí Ukrajiny organizuje Electric Energy matchmaking Forum pre podporu Ukrainy.
Electric Energy matchmaking Forum spája ukrajinské spoločnosti verejného a súkromného sektora, ktoré potrebujú obnoviť elektrické systémy, kúpiť nové zariadenia na výrobu energie alebo ich komponenty a výrobcov/distribútorov rôznych typov energetických zariadení v EÚ, ktorí ich môžu predať alebo darovať. Fórum má slúžiť na podporu medzinárodných partnerstiev medzi spoločnosťami a/alebo inštitúciami pôsobiacimi v sektore energetiky a životného prostredia s cieľom pomôcť Ukrajine modernizovať kritickú energetickú infraštruktúru krajiny po nevyprovokovanej a neopodstatnenej invázii Ruska na Ukrajinu. Fórum pomôže identifikovať výrobcov a distribútorov energetických zariadení, ktorí by mohli prispieť, a prísť so všetkými možnými návrhmi na ďalšiu pomoc občanom Ukrajiny a podnikom v nasledujúcich mesiacoch.
Dátum konania: 5.12.2022-31.1.2023Miesto konania: on-lineRegistrácia otvorená do: 31.1.2023Prihláška: https://een-humanitarian-corridor-for-ukraine.b2match.io/signupWeb stránka podujatia: https://een-humanitarian-corridor-for-ukraine.b2match.io/home
Zameranie fóra:• Výroba energetických zariadení• Udržateľná energia• Alternatívne druhy energie: zelené technológie, slnečná a veterná energia• Energetická účinnosť a audit• Elektrifikácia a iné
Ako môžete využiť túto udalosť?• Zverejnite svoje možnosti na obnovu ukrajinskej energetickej infraštruktúry• Publikujte a prezentujte svoje produkty, služby alebo obchodné potreby• Iniciujte a organizujte sľubné vopred naplánované osobné stretnutia na podujatí• Vytvárajte nových potenciálnych zákazníkov a spoznávajte nové kontakty časovo a nákladovo efektívnym spôsobom• Buďte o krok vpred pred svojimi konkurentmi tým, že budete na podujatí videní a viditeľne prítomní
Táto platforma pomôže MSP, aby boli udržateľnejšie a odolnejšie voči novým výzvam v energetickom sektore na jednotnom trhu.
Účasť na podujatí je bezplatná, ale registrácia a aktivácia profilu sú povinné.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

SMART GOVERNANCE – Nové prístupy ku zlepšeniu procesov vo verejnej správe
2022-12-02 08:30 - 16:30 | UVP TECHNICOM, Boženy Němcovej 5, Košice, Slovakia (Slovak Republic)
„Ekonomická fakulta Technickej univerzity v spolupráci s Národohospodárskou fakultou Ekonomickej univerzity v Bratislave organizuje projektovú konferenciu „SMART GOVERNANCE – Nové prístupy ku zlepšeniu procesov vo verejnej správe“. Podujatie je organizované s podporou Agentúry na podporu výskumu a vývoja na základe zmluvy č. APVV-19-0263: Možnosti aplikácie metód a nástrojov „smart governance“ na lokálnej a regionálnej úrovni.
Cieľom podujatia je prezentovať doterajšie výstupy z projektu a trendy v oblasti dopravy a regionálneho školstva.
Na konferencii získate prehľad o aktuálnom stave rozhodovacích procesov vo vybraných regiónoch v oblasti verejnej správy, najmä regionálneho školstva a projektov dopravy v Košickom kraji. V poobedňajších hodinách bude priestor na zapojenie sa diskusie k nastoleným otázkam, ktoré sú súčasťou jednotlivých príspevkov ako výstupov projektových aktivít.
